<classify> WAANDISHI WETU -DAR, SOGEA VIONGOZI wa dini katika makanisa mbalimbali nchini janawalitumia ibada ya Ijumaa Kuu kutoa ujumbe mzito, wakikemea utesaji, utumwa,matumiziyasiyofaa ya simu ambayo yameziweka ndoa nyingi shakani na kuhubiri amani,uhuru, upendo na kujitoa kwa ajili ya wengine. Akitoa salamu za Ijumaa Kuu katika Ibada ya Kitaifailiyofanyika katika Kanisa la Kiinjili la Kilutheri Tanzania KKKT Usharika wa Lukajange, Karagwe mkoaniKagera, Askofu Mkuu wa Kanisa hilo Jimbo la Karagwe, Dk. Benson Bagonza,alisema siku ya jana ni ya kukumbuka mateso na kifo cha Yesu, ambayo ndiyomsingi wa dini ya Kikristu. Alisema binadamu huwa hawapendi mateso kama ya Yesu, lakiniwakilazimika sana huwa wanapenda kuwatesa wengine na si kuteswa. Sisi binadamu hatupendi mateso, kama tukilazimika sana tunapenda kuwatesa wengine, lakini sikuteswa, kukwepa mateso ni ishara ya ushupavu na ushujaa, usimtese mtu kwasababu Bwana Yesu aliteswa, ukifanya hivyo unamgeuza mtu huyo kuwa Bwana Yesu,kwa hiyo si sawa, mara nyingi watesaji jambo hili hawalijui, alisema AskofuBagonza. Alisema utesaji ni kama bangi, ikishaingia mwilini unajengamazoea ya kupenda kutesatesa watu nausipowatesa unajisikia kuwashwa washwa na kwamba ndivyo ilivyokuwa kwa watu wa Kiyahudi. Akitoa mafundisho ya upendo na upatanisho, aliwataka watukuwa na tabia ya kujitoa kwa ajili ya wengine, kuanzia kanisani hadi katika ngazi ya Taifa. Tujitoe kwa ajili ya wengine, kujitoa na kujitolea nimambo ambayo yanazidi kupotea katika kanisa letu na hata ndani ya Taifa letu,siku hizi kila kitu ni fedha, nawasihi ndugu zangu tujitoe, tujitoe muda wetu namali zetu katika kulitumikia kanisa naTaifa. Kutoa na kujitoa ni ibada kamili, ikifanyika kwa usahihina mwongozo kwa kufuata Biblia vinaongeza thamani yetu kwa Mungu, Bwana Yesualitoa damu yake isiyo na hatia ili kutukomboa sisi. Nakumbuka nikiwa kijana wakati nasoma shule ya msingi hapaKaragwe tulihamasishwa kutoa damu kwenda Msumbiji tuliambiwa inaenda Msumbiji kumkomboa nduguyangu, sijasahu hadi leo thamani ya damu katika uhusiano na upatanisho, nikubwa sana kuliko unavyodhani, alisema Askofu Bagonza. Mbali na hilo, Dk. Bagonza pia aliwataka waumini wa Kikristukuonyesha tofauti ya watumwa waliokombolewa na waliopo utumwani. Alisema watumwa waliokombolewa huwa ni watu huru wenyeshukurani, wana furaha, wanajiamini, wanachukia utumwa hata wakiwa huruhawafurahi kuwaona wengine wakiwa bado utumwani. Kukombolewa halafu wewe ukawa mfuga watumwa ni jambo laaibu mno, kuna tabia moja ya kuzoea utumwa, tabia mojawapo ya mtu kuzoea utumwani kupenda kubaki utumwani, ya pili kupenda kumiliki watumwa, ndugu zangunayasema haya kuwaeleza kuwa ukombozi unaotokana na kifo cha Bwana Yesu palemsalabani unatutaka sisi sote tuwe chachu ya kupenda uhuru sisi wenyewe na kwawengine pia. Hapa kwakuwa naongea na Watanzania wote niseme tu kwaufahari tunu moja tuliyobarikiwa kuwa nayo katika Taifa hili chini ya uongoziwa Baba wa Taifa ni pale tulipotangaza kuwa uhuru wetu hauna maana kama badokuna nchi nyingine zipo utumwani, tukaona uhuru si kamili, tukatumia rasilimalinyingi kuwasaidia jirani zetu waondokane na ukandamizaji, ukoloni na utumwa, sisiwa Mkoa wa Kagera, alisema Askofu Bagonza. Alisema anakumbuka jinsi Taifa lilivyoingia gharama kubwakuingia vita kupinga udikteta katika nchi ya jirani. Ulituhusu nini ule udikteta, sisi hatukuwa na dikteta hapa,tulikuwa tunaishi vizuri, lakini kwa sababu tuliona jirani kuwa katika shida sisawa na sisi tukaingia katika gharama, hii ni sawa na kuteseka kwa Yesu, tumtiialiyetukomboa. Anatuagiza tushike amri zake ambazo zinatuweka salama kwa kutokomboasisi, si yeye, wapo watu wanaodhani kwa kukataa kukombolewa wanamkomoaanayemkomboa. Katika somo la leo, cha kwanza tupendane kwa sababu niwatumwa tuliokombolewa, wewe na mimi wote ni watumwa waliokombolewa, tufurahieukombozi, tuuchukie utumwa, tusitamanikurudi huko, tuishi maisha ya shukurani kwa mkombozi wetu, ndugu zangu mfanowewe umeiba unakimbia na kupepea kakamatwa mtu mwingine ambaye hajaiba anahukumiwa kuuawa, wewe unaangalia tu na kuchekeleaunaona inakuja, unafikiri ni ujanja? alisema Bagonza. Mbali na hilo, Askofu Bagonza pia alizungumzia kuhusuumwagaji damu, akisema damu ya mwenye haki haimwagiki bure na kwamba isipokomboa itaangamiza. Damu yenye haki kama ya Yesu ikishamwagika kwa sababu nidamu ya mwenye haki isipokomboainaangamiza, tuwe macho sana kwa sababu kutukuza, kushabikia, kukalia kimya au kukumbatia umwagaji wa damu usiona hatia kuna madhara kwetu sisi na kwa vizazi vijavyo, kazi ya damu ya mwenyehatia ni kukomboa na kutakasa, isipofanya hivyo inaangamiza, waweza usiangamiewewe uliyeshiriki, unayeshabikia, unayekaa kimya wakaja kuangamia uzao wako auTaifa lako na hao hawana hatia kwa sababu hawakuwepo wakati unashabikiaumwagaji damu usio na hatia, alisema Askofu Bagonza. Wakati Askofu Bagonza akisema hayo, kwa upande wake, Askofuwa Kanisa Katoliki Jimbo Kuu la Songea, Damian Dallu, amewataka waumini wakanisa hilo kuendelea kuilinda imani kwa kuyahubiri mema na si kufanya kamawalivyofanya Petro na Yuda. Akihubiri kwenye ibada ya Ijumaa Kuu, Askofu Dallu alisemakipindi cha miaka ya karibuni Wakristu walipita katika wakati mgumu wa kiimani,lakini waliyashinda majaribu kwa kuendelea kuhubiri amani na kumtangaza Kristo. Katika kipindi hicho kigumu baadhi yao walimkumbukaPetro na kusema tuchomoe na sisi upanga uliorudishwa alani mwa Petro, lakiniwengine walisema hapana, bali tusimame katika imani, alisema AskofuDamian Dallu. Alifafanua kuwa baadhi ya wanafunzi wa Yesu, akiwamo Petro,hawakutambua kuwa Yesu Kristo hulindwa kwa imani na ndiyo maana alichomoaupanga alani mwake na kumkata sikio mmoja wa maadui, huku Yuda akipokea vipandevya fedha kutoka kwa makuhani kwa maslahi yake, jambo ambalo kiimanihaikutakiwa. Ni mambo yaajabu kwa Mkristo wa Kanisa la Katoliki kuwa waoga kuhubiri ukweli uliopo kwakuogopa kufanyiwa vibaya na baadhi ya watu wenye nia mbaya, hali hiyo haitakiwikwa kuwa mbaya yeyote akimzuru kiongozi wa dini siyo kwamba ameliuwa kanisa au Ukristo,bali Kanisa litazidi kusonga mbele, alisema Askofu Dallu. Naye Mkurugenzi wa Utume na Familia, Jimbo Katoliki la Dares Salaam, Padri Novatus Mbaula, ameishauri jamii kupunguza matumizi ya simu zamikononi ambayo kwa kiasi kikubwa yamechangia mafarakano kwa wanandoa na jamiikwa ujumla. Akitoa mahubiri ya Ijumaa Kuu katika ibada iliyofanyika KanisaKuu la Mtakatifu Joseph, Jijini jana iliyohudhuriwa pia na Askofu Mkuu JimboKuu la Dar es Salaam, Mwadhama Kardinali Polycarp Pengo, Padri Mbaula alisemabinadamu wamekuwa na kiburi na majivuno kutokana na matumizi ya mitandao yakijamii na kushindwa kutimiza majukumu yao ipasavyo, hali ambayo inamchukizaMungu. Wanadamu wamejaa viburi kiasi ambacho kimesababishamifarakano kwa baadhi ya wanandoa, huku muda mwingi wakitumia kwenye mitandaoya jamii kupitia simu za mikononi bila kuwaza athari ambazo zinaweza kutokea,hali ambayo imesababisha kuongezeka kwa migongano na mifarakano bainayao, alisema Padri Mbaula. Alisema kiburi na majivuno, hayawasaidii chochote katikamaisha, zaidi ya kujitenganisha na upendo wa Mungu. Zaidi alionya vitendo vya imani za ushirikina, dhuluma kwamazao ya wakulima, wastaafu na watu wanaotengwa na kukandamizwa katika jamii yasasa, ambavyo kwa sasa alidai vimeongezeka. Alisema kitendo cha kukumbatia mambo ya ulimwengu bila yakuwa na hofu ya Mungu kunasababisha jamii nyingi kuporomoka. Zaidi alizungumzia hulka ya kujikweza na kujitukuza kulikokujishusha na kujiona dhaifu mbele za watu, kunachangia kuongezeka kwa chuki. Binadamu wameacha kumtolea Mungu sadaka, badala yakewanaishi maisha ya kujikweza na kujitukuza bila kuwa na hofu, wakati umefika wakila mmoja kujifikiria na kutafakari yupo kwenye kundi gani ili aweze kurudi nakutubu, jambo ambalo linampendeza Mungu, alisema. Alisema kutokana na hali hiyo, waamini wanapaswa kukumbatiahaki na mapatano katika jamii wanazoishi ili waweze kuongeza wema na amani,huku wakiwa na upendo ambao utasaidia kuboresha amani kati yao. Katika mwelekeo huo huo, naye Msaidizi wa Askofu waDayosisi ya Mashariki na Pwani wa Kanisa la Kiinjili la Kilutheri Tanzania,Chediel Luiza, alisisitiza upendo pamoja na kusamehe. Akitoa mahubiri hayo katika Kanisa la Azania Front, JijiniDar es Salaam, Mchungaji Luiza mbali na hilo, alisisitiza kuwa kuna wakativiongozi wanachonganishwa, raia wanachonganishwa, lakini msamaha ndiounaotakiwa. Viongozi wakichonganishwa wakashindwa kutenda hakiwanakosea, alisema Mchungaji Luiza. Pia Mchungaji Luiza alisema thamani ya mtu inapaswa kutunzwa kama maandiko yanavyosisitiza, watuwasiteswe, wasiuliwe, bali utu utunzwe. Unaangalia taarifa ya habari watu wanateswa huko njeya nchi, wamechoshwa na viongozi, lakiniYesu anatufundisha kusamehe, alisema Mchungaji Luiza. Alisema mateso ya Yesu Msalabani yasitumike kama kigezo chawatu kuteswa, kwasababu ya imani zao na misimamo, ni ishara ya ukombozi. Alisema mateso hayo yanakumbusha pia kutimiza wajibu kamaYesu alivyomkabidhi mama yake kwa mwanafunzi aliyempenda ambaye naye alitii. Alisema haijalishi unazungumzwa vibaya, unasemwa, lakiniibada ya misa ya Ijumaa Kuu inakumbusha kuwa upendo hushinda hayo. Habari hii imeandaliwa na AZIZA MASOUD, PATRICIA KIMELEMETANa AGATHA CHARLES DAR, AMON MTEGASONGEA  <topic>: KITAIFA 